Božidar Pankretić
Božidar Pankretić (Gaj, Vrbovec, 9. studenoga 1964.) je bivši hrvatski političar, poznat kao ministar regionalnog razvoja,šumarstva i vodnog gospodarstva u Račanovim i Sanaderovim vladama, odnosno jedan od najistaknutijih članova HSS-a 2000-ih.

Životopis 
Božidar Pankretić rođen je u Gaju 1964. godine. Sin je hrvatskoga političara Josipa Pankretića. Osnovnu školu i srednju ekonomsku školu završio je u Vrbovcu. Završio je Agronomski fakultet u Zagrebu (VSS – diplomirani inženjer agronomije). Magistrirao je na Agronomskome fakultetu u Zagrebu. Svoju stručnu karijeru započeo je u PIK-u Vrbovec.

Bio je sudionik Domovinskoga rata i nositelj je Spomenice Domovinskoga rata.

Politička djelatnost 
Član Hrvatske seljačke stranke je od 1992. godine. Bio je član Predsjedništva stranke, pa užeg Predsjedništva te potom član Glavnoga odbora. Bio je dopredsjednik HSS-a i predsjednik zagrebačke Županijske organizacije HSS-a. Inicijator je osnivanja Hrvatskog seljačkog saveza.

1996. godine izabran je za podžupana Zagrebačke županije, godinu kasnije postao je zastupnik u Županijskom domu Hrvatskog državnog sabora, potom i dopredsjednik. Bio je i član Odbora za unutarnju politiku i lokalnu samoupravu. 

Godine 2000. je imenovan za ministra poljoprivede u koalicijskoj vladi Ivice Račana, u kojoj je ostao sve do izbora 2003. godine.

12. siječnja 2008. godine imenovan je ministrom u koalicijskoj Vladi predsjednika vlade Ive Sanadera iz kvote Hrvatske seljačke stranke-a. 

U siječnju 2012. godine, nakon loših rezultati njegove stranke na parlamentarnim izborima 2011. godine, povukao se je iz politike.

Poveznice 
 Sedma Vlada Republike Hrvatske
 Deseta Vlada Republike Hrvatske

Izvori

Vanjske poveznice 
  Ministarstvo poljoprivrede, ribarstva i ruralnog razvoja
 Hrvatska seljačka stranka

Hrvatski političari